ভারতের চলচ্চিত্র
১৯১৩ সালে প্রযোজক ও পরিচালক দাদাসাহেব ফালকের হাত ধরে যাত্রা শুরু করে বলিউড। সে বছর ৩ মে তাঁর পরিচালিত প্রথম ভারতীয় ছবি রাজা হরিশচন্দ্র মুক্তি পায় করোনেশন সিনেমায়। ছবিটি ছিল নির্বাক। ১৯৩১ সালে আরদেশির ইরানির প্রযোজনায় নির্মিত হয় প্রথম সবাক হিন্দি ছবি আলম আরা।
রণদীপ হুদা
রণদ্বীপ হুদা (জন্মঃ ২০ আগস্ট ১৯৭৬), একজন ভারতীয় চলচ্চিত্র অভিনেতা। হুদা হিন্দী চলচ্চিত্রে অভিনয় করেন। স্কুল জীবন থেকেই তিনি অভিনয়ের সাথে সম্পৃক্ত ছিলেন। মেলবোর্ন, অস্ট্রেলিয়া থেকে পড়াশুনা শেষ করে তিনি ভারতে ফিরে এসে মডেলিং এবং থিয়েটারে অভিনয় শুরু করেন। ২০০১ সালে মনসুন ওয়েডিং চলচ্চিত্রে অভিনয়ের মাধ্যমে তার বলিউড অভিষেক ঘটে। দ্বিতীয় ছবিতে অভিনয়ের জন্য তাকে চার বছর অপেক্ষা করতে হয়। তিনি বেশ কিছু অসফল চলচ্চিত্রে অভিনয় করেন। ২০১০ সালে মিলান লুথারিয়া পরিচালিত ওয়ান্স আপন এ টাইম ইন মুম্বাই চলচ্চিত্রে অভিনয়ের মাধ্যমে তিনি ব্যাপক পরিচিতি লাভ করেন। তার অভিনিত অন্যান্য চলচ্চিত্রের মধ্যে সাহেব বিবি অর গ্যাংস্টার, জান্নাত ২, জিসম ২ উল্লেখযোগ্য। তিনি একজন ব্লগার।